lv lv lv lv es lv lv en lv lv lv lv lv es lv en lv lv la lv lv lv es lv en lv la lv lv lv lv fi eo lv pt lv en en en fr tr pt lv lv lv lv uz en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv lv lv lv lv lv lv lv th lv lv lv lv lv lv lv en lv lv lv lv lv lv lv lv lv ru lv lv en lv lv lv en tr
COVID-19 – Pārdaugavas bērnu un jauniešu centrs "Altona"
Vizuālā un vizuāli plastiskā māksla
Informācija par noteikumiem COVID-19 laikā
No šī gada 25.janvāra, atrodoties darba vietā, veikalā, sabiedriskā transportā vai citā publiskā vietā (tai skaitā arī Pārdaugavas bērnu un jauniešu centra “Altona” telpās), personām jālieto medicīniskā sejas maska vai respirators bez vārsta ar drošības pakāpi FFP2 – FFP3.
Informācijas avots: Veselības ministrijas mājas lapa.
Infografikas un video avots: Rīgas domes mājas lapa.
Aicinām iepazīties ar Slimību profilakses un kontroles centra sagatavoto informāciju par to, kas ir mājas karantīna! Materāls sagatavots trīs valodās un ir pieejams šeit:
Veselības Ministrijas atbildes uz biežāk uzdotajiem jautājumiem par sejas maskām un to pareizu nēsāšanu
Kurās vietās/situācijas ir jālieto sejas maska?
Šobrīd sejas maskas obligāti jāvalkā:
taksometros pasažieriem un vadītājam, ja nav izveidota cita veida speciāla barjera, piemēram, sieniņa;
autoostās, dzelzceļa stacijās, ostās un lidostā;
veikalā, aptiekā, pastā, degvielas uzpildes stacijās un citās tirdzniecības vietās iekštelpās;
muzejā, bibliotēkā, izstāžu zālēs, koncertzālēs, kinoteātros un līdzīgās vietās, ja tur nenotiek pasākums ar personalizētām sēdvietām;
Sejas maskas papildus jālieto sniedzot pakalpojumu iekštelpās, kur nevar ievērot 2 metru distanci, nav fiziski atdalošu barjeru un uzturas ilgāk par 15 minūtēm.
Ko vislabāk izmantot kā sejas masku?
Vispareizāk būtu lietot medicīniskās un nemedicīniskās (auduma) sejas maskas. Nepieciešamo aizsardzību var nodrošināt arī izmantojot pareizi izgatavotu nemedicīnisko masku. Tai jābūt izgatavotai no vismaz trīs kārtām atbilstoša materiāla (kokvilna, neilons utml.) un kurai ir saites tās fiksēšanai aiz ausīm vai sasiešanai aiz galvas.
Kāpēc nevar izmantot šalles un lakatus?
Atbilstoši Pasaules veselības organizācijas (PVO) rekomendācijām1 sejas aizsegam jābūt:
viegli nomaināmam, ja tas kļuvis mitrs vai netīrs;
izgatavotam no tāda materiāla, ko var mazgāt 60oC temperatūrā, lai iznīcinātu iespējamo piesārņojumu ar mikroorganismiem;
pietiekamai elpošanas ceļu pilienu aizturei, tajā pat laikā nodrošinot brīvu elpošanu.
Šādus nosacījumus nevar nodrošināt ar šallēm, lakatiņiem vai citiem pielāgotiem aizsegiem, jo tie nepieguļ cieši sejai, tos nav iespējams ērti un pareizi nomainīt, kā arī šos izstrādājumus ne vienmēr var mazgāt 60oC temperatūrā. Tāpat, ņemot vērā materiālus, no kā parasti izgatavo šalles un lakatiņus, tie nenodrošina pietiekamu elpceļu pielienu aizturi.
Kuri var nevalkāt sejas masku?
Sejas masku var nevalkāt:
bērni līdz 13 gadu vecumam (no 13 gadiem sejas maska ir jālieto);
cilvēki ar acīmredzamiem kustību traucējumiem, kas apgrūtina maskas uzlikšanu;
cilvēki ar psihiskās veselības traucējumiem, kuru dēļ trūkst spēju vai iemaņu sejas maskas lietošanai;
persona, kas ir slimojusi ar Covid-19 un izveseļojusies (jābūt dokumentiem, kas to apliecina).
Kāpēc bērni līdz 13 gadu vecumam var nevalkāt sejas masku?
Maska jālieto bērniem no 13 gadu vecuma. Pētījumos secināts, ka jaunāki bērni bieži vien masku nelieto pareizi, līdz ar to nav vēlamā efekta. Tāpēc šāda prasība jaunākiem bērniem nav obligāta. Norādām, ka arī bērnu vidū Covid-19 izplatībai ir mazāk risku.
Informācija par izglītības procesa organizēšanu, nodrošinot COVID-19 infekcijas izplatības ierobežošanu
Iestādē netiek pieļauta personu ar elpceļu infekcijas slimību pazīmēm klātbūtne, ka arī personu, kurām noteikta pašizolācija, mājas karantīna vai izolācija, klātbūtne.
Skolas vecuma audzēkni vecāki pavada līdz Iestādes ieejas durvīm, nepieciešamības gadījumā sazinoties ar administrāciju (interešu izglītības skolotāju) pa tālruņiem: 67612354 (Altonavas iela 6), 67105436 (Imantas iela 11 A), 67404160 (Ruses ielā 13).
Pirmsskolas vecuma audzēkņa viena Vecāka klātbūtne telpās ir pieļaujama, ievērojot savstarpēju 2 m distanci un nedrūzmējoties koplietošanas telpās.
Vecāks nekavējoties informē sava bērna studijas interešu izglītības skolotāju par bērnam konstatētiem Covid-19 infekcijas simptomiem un neapmeklē studijas nodarbības. Nodarbības drīkst atsākt apmeklēt ar ģimenes ārstā atļauju, iesniedzot skolotājam ārstā izziņas kopiju.
Vecāks nekavējoties ierodas pēc sava bērna, ja tiek saņemta informācija no skolotāja, ka audzēknim, atrodoties PBJC “Altona” telpās, parādījušās akūtas elpceļu infekcijas slimības pazīmes (drudzis, klepus, elpas trūkums).
brīvā laika ( spēļu ) istabu pakalpojumu tikai  studiju audzēkņiem;
iespēju ievērot roku higiēnu, izvietojot dezinfekcijas līdzekļus koplietošanas un nodarbību telpās;
nodarbības katrai grupai atsevišķi, saskaņā ar nodarbību grafiku, iespēju robežās uzsākot tos dažādos laikos, lai nepieļautu drūzmēšanos koplietošanas telpās;
pārtraukuma laikā ik pēc divām mācību nodarbībām telpu vēdināšanu un virsmu dezinficēšanu mācību kabinetā, ko veic studiju skolotāji.
saziņu ar vecākiem, izmantojot mājas lapu pbjcaltona.riga.lv, sociālos tīklus facebook.com un twitter.com, whatsapp un tālruņu sakarus.
Ja Iestādes rīcībā ir informācija, ka Vecāki ļaunprātīgi izmanto situāciju, maldina par bērna veselības stāvokli, slēpj informāciju par saskari ar Covid-19 kontaktpersonām vai inficēšanos ar Covid-19, Iestāde ziņo Departamentam un atbildīgajiem dienestiem, lai kopīgi risinātu situāciju.
KĀRTĪBA, KĀDĀ IZGLĪTĪBAS IESTĀDĒ UZTURAS IZGLĪTĪBAS IESTĀDEI PIEDEROŠAS UN NEPIEDEROŠAS PERSONAS →
IZGLĪTĪBAS PROCESA ORGANIZĒŠANA, NODROŠINOT COVID-19 INFEKCIJAS IZPLATĪBAS IEROBEŽOŠANU →
Pārdaugavas bērnu un jauniešu centrs "Altona"
Altonavas iela 6, Rīga, LV-1004; tel.67612354
Imantas iela 11A, Rīga, LV-1067; tel.67105436
Ruses iela 13, Rīga, LV-1029; tel.67404160